Pécs-Baranyai Kereskedelmi és Iparkamara

Dubai EXPO2020 világkiállítás
2020-10-20 08:00 - 2021-04-10 17:00 (Europe/Helsinki) | Dubai, Magyarország
A Dubai EXPO2020 világkiállításra 2020. október 20. és 2021. április 10. között kerül sor, melyre 25 millió látogatót várnak. Jelen állás szerint 183 ország fogja képviseltetni magát és a szűkös anyagi lehetőségekkel rendelkező államoknak jelentős forrásokat biztosítanak. Az Expo fő témája az „Elmék összekapcsolása, a jövő építése” (Connecting Minds, Creating the Future): egy helyen összehozni különböző népeket, nyelveket és technológiákat. A központi kupolához három tematikus szárny kapcsolódik: lehetőség, fenntarthatóság és mobilitás. A világkiállítás 438 hektáros területet foglal el, naponta 130-170 ezer látogatóra számítanak.

A világkiállítást követően a terület tovább működik „District 2020” néven, mely hosszabb távú üzleti lehetőséget nyújthat magyar cégeknek az innováció és technológia területén.

A szervezők elindítottak egy 100 M USD-s innovációs és partnerségi programot EXPO Live néven (https://www.expo2020dubai.com/expo-live/expo-live), melyre bárki jelentkezhet, akinek van társadalmi hatással bíró innovatív projektje, ötlete. A nyertes projekteket 100.000 USD-vel jutalmazzák, és amennyiben kiemelkedő ötletről van szó, akkor önálló kiállítási felületet is biztosítanak. Ezidáig 2.300 pályázatot nyújtottak be.

Emellett elindítottak egy online beszerzési portált is (https://esource.expo2020dubai.ae/esop/uae-e20-host/public/web/login.jst), amely többek között e-piactérként is funkcionál. A felületre történő regisztráció ingyenes, és mindenki számára nyitott, aki bármilyen formában, akár termékkel, akár szolgáltatással szeretne élni a világkiállítás adta üzleti lehetőségekkel. A honlapon eddig 25.800 cég regisztrált 148 országból, ezek közül csupán 15 a magyar cég. A tenderkiírásokon, melyek folyamatosan jelennek meg, kizárólag a regisztrációs folyamaton túljutott cégek indulhatnak. A tenderek az alábbi területeket érintik: a kiállítási tartalom és programok, ingatlanfejlesztés, biztonságtechnika, licensz vásárlás, programszervezés, építőipar, ICT.

Üzleti lehetőségek Thaiföldön
2021-02-04 08:30 - 11:30 | Online
A Magyar Kereskedelmi és Iparkamara Magyarország Bangkoki Nagykövetségének közreműködésével webináriumot szervez, melynek fő témái a thaiföldi üzleti- és együttműködési lehetőségek lesznek. A rendezvény fő előadói az MKIK thaiföldi partnerei, akik gyakorlati tanácsokkal tudják segíteni az érdeklődő cégeket.
A konferencia angol nyelven zajlik, a thai partnerek angol nyelvű előadásaihoz tolmácsolást nem tudnak biztosítani!
PROGRAM
Moderátor: Bódi László, az MKIK Nemzetközi Kollégiumának alelnöke

8.30 – 8.40
Megnyitó beszédek
Bus Szilveszter, Magyarország Bangkoki nagykövete
Bódi László, az MKIK Nemzetközi Kollégiumának alelnöke

8.40– 8.50
A Magyar Kereskedelmi és Iparkamara nemzetközi tevékenysége
Bódi László, az MKIK Nemzetközi Kollégiumának alelnöke

8.50– 9.00
A Thai Kereskedelmi Kamara szerepe az üzletfejlesztésben
Mr. Chusak Chuenprayoth, a Thai Kereskedelmi Kamara alelnöke

9.00– 9.05
Együttműködési megállapodás aláírása az MKIK és a Thai Chamber of Commerce között

9.05– 9.15
A thai befektetési környezet
Ms. Sonklin Ploymee, a Thailand Board of Investment főtitkárhelyettese

9.15– 9.25
Európai Uniós segítség az üzletkötéshez
Mr. Luca Bernardinetti, a European Association for Business and Commerce (EABC)

9.25– 9.40
Kérdések és válaszok

9.40– 10.20
Hogyan indítson vállalkozást Thaiföldön: a magánszektor esettanulmányai és jó gyakorlatok
Előadók:
Mr. Thanusak Phungdet, a Phuket Kereskedelmi és Iparkamara elnöke
Mr. Varodom Pitakanonda, a Chiangmai Kereskedelmi és Iparkamara
Kiss Gergő, AIM&Hell Co. Ltd.
Mr. Domenico Antico, SEKO Fluid Controls (Thailand) Co.,Ltd

10.20 – 10.35
Kérdések & válaszok

10.35 – 11.05
Záróbeszéd

Jelentkezési határidő: 2021. február 2. (kedd) 12.00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2021. február 3-án, szerda délután küldik meg e-mailen a jelentkezőknek.
Csak az állami szervezetek képviselőinek, illetve azoknak a vállalkozásoknak a jelentkezését tudják elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.
REGISZTRÁCIÓ
Link a csatlakozáshoz: Kattintson ide a rendezvényhez való csatlakozáshoz
